AQSh: Koronavirusga qarshi kurashda Markaziy Osiyo bilan birgamiz
Markaziy Osiyoda 27-martga qadar Qozog'iston, O'zbekiston va Qirg'izistonda rasman qariyb 250 holat qayd etilgan. O'lganlar kamida ikki nafar.
VASHINGTON — Koronavirusga nisbatan chora ko'rishda Davlat departamenti Markaziy Osiyo bilan aynan qay shaklda ishlamoqda? Qo'shma Shtatlar - sog'likni saqlash borasida dunyoda eng ko'p tashqi yordam ko'rsatadigan davlat. Hozirgacha 4,3 million dollar ko'mak uzatdik, xususan shaxsiy himoya vositalari, niqoblar, masalan, va boshqa ashyolar. Pandemiyaga qarshi birgalikda ishlaymiz, bu aniq. Markaziy Osiyo davlatlarining AQShdagi elchixonalari va AQShning mintaqadagi elchixonalari hozirgi qiyin paytda fuqarolar og'irini yengil qilish uchun qanchalik hamkorlik qilmoqda? Bu hafta biz koronavirusga nisbatan dunyo bo'ylab chora ko'rishda yordamlashish uchun moliyani oshirdik. Ayni damda 274 million dollarga chiqdi. Maslahatlashayapmiz, vaziyatni o'rganayapmiz va bir yoqadan bosh chiqaramiz. O'tgan bir necha hafta mobaynida Markaziy Osiyo mamlakatlaridagi amerikaliklarni vatanga qaytarish ustida ishladik. Fuqarolarimiz xavfsizligi va salomatligi biz uchun, Davlat kotibimiz Pompeo uchun eng muhim masala. Markaziy Osiyo davlatlari bu borada biz bilan ishlayotganidan minnatdormiz. Ular biz bilan bu masalada hamfikr. Hozirgacha 10 mingdan oshiq amerikalik dunyoning turli burchaklaridan yurtimizga qaytdi. Markaziy Osiyoda qolganlar bo'yicha ishlayapmiz. Bu orada vaksina va muolaja turlari yuzasidan ham qattiq harakat ketmoqda. Nimaiki samara bersa, mintaqa bilan bo'lishamiz, albatta. Markaziy Osiyo ham ajoyib g'oya va takliflar makoni. Amerika ham shunday. Xitoydan chiqqan bu kasallik va ildizi bu mamlakatga borib taqaladigan kasallikni yengish uchun birga ishlaymiz, birga bosh qotiramiz. Lekin qanday strategiya asosida? Pandemiyaga qarshi aynan qanday choralarni qo'llamoqchisiz, Markaziy Osiyo bilan hamkorlik qilar ekansiz? Yaqinda, bilasiz, Markaziy Osiyoga borib keldik. Davlat kotibi Pompeo bilan safar qildik va mintaqaga nisbatan strategiyamizni ham yangiladik. Biroq u paytda koronavirus hozirgi ko'lamda emas edi, e'tiborimiz markazida emas edi. Lekin bir narsa aniq: Markaziy Osiyoga nisbatan strategiyamizga xalqaro tahdidlarga qarshi birga kurashish kiradi. Koronavirus pandemiyasi - endi mana shu tahdidlardan biri. Demak, har ikki tomon uchun birdek dolzarb muammoni birga hal qilmasak bo'lmaydi. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.